Δολοφονία του Μάρτιν Λούθερ Κινγκ

Ο Μάρτιν Λούθερ Κινγκ (αγγλ.: Martin Luther King Jr.), ένας Αμερικανός ακτιβιστής για τα πολιτικά δικαιώματα, πυροβολήθηκε θανάσιμα ενώ βρισκόταν στο Λορέιν Μοτέλ στο Μέμφις του Τενεσί, στις 4 Απριλίου 1968, στις 6:01 μ.μ. Μεταφέρθηκε εσπευσμένα στο νοσοκομείο Σαντ Τζόζεφ, όπου πέθανε στις 7:05 μ.μ. σε ηλικία 39 ετών. Ήταν εξέχων ηγέτης του κινήματος για τα πολιτικά δικαιώματα και βραβευμένος με Νόμπελ Ειρήνης, ο οποίος ήταν γνωστός για τη χρήση της μη βίας και της πολιτικής ανυπακοής. Ο Τζέιμς Ερλ Ρέι, ένας φυγάς από το Σωφρονιστικό Κατάστημα του Μιζούρι, συνελήφθη στις 8 Ιουνίου 1968, στο αεροδρόμιο Χίθροου του Λονδίνου, εκδόθηκε στις Ηνωμένες Πολιτείες και κατηγορήθηκε για το έγκλημα. Στις 10 Μαρτίου 1969, ομολόγησε την ενοχή του και καταδικάστηκε σε 99 χρόνια κάθειρξη και φυλακίστηκε στο κρατικό σωφρονιστικό κατάστημα του Τενεσί.Αργότερα έκανε πολλές προσπάθειες να αποδείξει την αθωότητα του και να δικαστεί από ενόρκους, αλλά απέτυχε. Ο Ρέι πέθανε στη φυλακή το 1998.

Η οικογένεια Κινγκ και άλλοι πιστεύουν ότι η δολοφονία ήταν το αποτέλεσμα μιας συνωμοσίας στην οποία ενεπλάκη η κυβέρνηση των ΗΠΑ, η μαφία και η αστυνομία του Μέμφις, όπως ισχυρίστηκε ο Λόιντ Τζόουερς το 1993. Πιστεύουν ότι ο Ρέι ήταν αποδιοπομπαίος τράγος. Το 1999, η οικογένεια υπέβαλε μήνυση εναντίον του Τζόουερς για το ποσό των 10 εκατομμυρίων δολαρίων. Ωστόσο κατά τη διάρκεια των τελικών συζητήσεων, ο δικηγόρος τους ζήτησε από το δικαστήριο να επιδικάσει μια αποζημίωση 100 δολαρίων, για να υποστηρίξει ότι "η μήνυση δεν ήταν για τα χρήματα". Κατά τη διάρκεια της δίκης, και οι δύο πλευρές παρουσίασαν στοιχεία που υποστήριζαν ότι υπήρχε κυβερνητική συνωμοσία. Οι κατηγορούμενες κυβερνητικές υπηρεσίες δεν μπορούσαν να υπερασπιστούν τον εαυτό τους ή να απαντήσουν επειδή δεν κατονομάστηκαν ως κατηγορούμενοι. Με βάση τα στοιχεία, το δικαστήριο κατέληξε στο συμπέρασμα ότι ο Τζόουερς και άλλοι ήταν «μέρος μιας συνωμοσίας για να σκοτώσουν τον Κινγκ» και απένειμε στην οικογένεια το συμβολικό ποσό των $100 δολαρίων ως αποζημίωση. Οι ισχυρισμοί και η απόφαση του δικαστηρίου του Μέμφις αμφισβητήθηκαν αργότερα από το Υπουργείο Δικαιοσύνης των Ηνωμένων Πολιτειών το 2000 λόγω της εμφανούς έλλειψης αποδεικτικών στοιχείων.

Η δολοφονία ήταν μία από τις τέσσερις μεγάλες δολοφονίες της δεκαετίας του 1960 στις Ηνωμένες Πολιτείες, που έλαβε χώρα αρκετά χρόνια μετά τη δολοφονία του Τζον Φιτζέραλντ Κένεντι το 1963 και τη δολοφονία του Malcolm X το 1965, και δύο μήνες πριν από τη δολοφονία του Ρόμπερτ Φ. Κένεντι τον Ιούνιο του 1968.

 Παραπομπές 

 Βιβλιογραφία 










 Περαιτέρω ανάγνωση 


Εξωτερικοί σύνδεσμοι

 http://www.thekingcenter.org/civil-case-king-family-versus-jowers/  (Partial Transcripts of 1998 Trial), hosted by The King Center, Atlanta, Georgia.
 Department of Justice investigation of assassination, 2000 (following the Jowers' allegations)
 Congressional Report on King's assassination
 Shelby County Register of Deeds documents , Assassination Investigation
 Donald E. Wilkes Jr., "Death of MLK Still a Mystery" (1987), University of Georgia Law School.
 Donald E. Wilkes Jr., "What Are Facts of MLK Murder?" (1987).
 "The Accident on a Garbage Truck That Led to the Death of Martin Luther King, Jr.", episode of the Southern Hollows podcast
 Dr. King's Assassination , Civil Rights Digital Library.

Κατηγορία:Ιστορία των Ηνωμένων Πολιτειών
Κατηγορία:Συνωμοσίες
Κατηγορία:Δολοφονίες στις Ηνωμένες Πολιτείες